ai4bharat/Pralekha huggingface dataset:
भूविज्ञान मंत्रालय
केंद्रीय मंत्री किरेन रिजिजू यांनी आज सकाळी भूविज्ञान मंत्रालयाचा पदभार स्वीकारला
केंद्रीय मंत्री किरेन रिजिजू यांनी आज सकाळी भूविज्ञान मंत्रालयाचा पदभार स्वीकारला. 2047 पर्यंत भारताला विकसित देश करण्याच्या संकल्पामध्ये हे मंत्रालय मोलाची भूमिका पार पाडेल असे सांगून इतक्या महत्वपूर्ण मंत्रालयाचा कार्यभार आपल्याकडे सोपवल्याबद्दल त्यांनी पंतप्रधान नरेंद्र मोदी यांचे आभार मानले.
समृद्ध खनिजे असलेल्या पॉलिमेटॅलिक नोड्यूलच्या शोधासाठी पंतप्रधान नरेंद्र मोदी यांच्या संकल्पनेतील महत्वाकांक्षी योजना, खोल सागरातील मोहीम  कार्यान्वित करण्याला आपले प्राधान्य असेल असे रिजिजू यांनी पदभार स्वीकारल्यानंतर वार्ताहरांशी बोलताना सांगितले.
आपल्या मंत्रालयाच्या प्रत्येक निर्णयाचा सामान्य माणसाला काहीतरी उपयोग व्हावा असा आपला दृष्टिकोन असेल कारण गोष्टी सोप्या आणि सुलभ करण्यावर आपला नेहमीच विश्वास आहे, असे ते म्हणाले.
रिजिजू यांनी भारतीय हवामान विभाग,आयएमडीसह मंत्रालयाच्या वरिष्ठ अधिकार्यांच्या एका संक्षिप्त सादरीकरणाचे अध्यक्षस्थान भूषवले आणि येत्या काही दिवसांत ते संपूर्ण “हवामान अंदाज प्रणाली” चा पुन्हा आढावा घेतील, असे त्यांनी सांगितले.
शालेय जीवनापासूनच आपल्याला पृथ्वी, हवामानशास्त्र आणि नकाशे तयार करण्याच्या क्षेत्रात खूप कुतूहल आणि जिज्ञासा होती आणि आता आपल्याला या नवीन क्षेत्रात नक्कीच काम करायला आवडेल, असेही ते म्हणाले.
रस्ते वाहतूक आणि महामार्ग मंत्रालय
राष्ट्रीय महामार्गांचे बांधकाम
नवी दिल्ली, 8 डिसेंबर 2022
केंद्रीय रस्ते वाहतूक आणि महामार्ग मंत्रालयाचे 2022-23 या वर्षात 12,200 किलोमीटर लांबीच्या महामार्गांचे बांधकाम करण्याचे उद्दिष्ट असून नोव्हेंबर 2022 पर्यंत त्यापैकी 4766 किलोमीटर लांबीच्या महामार्गांचे बांधकाम पूर्ण झाले आहे.
भारतमाला योजनेअंतर्गत, भारताच्या अर्थव्यवस्थेला लॉजिस्टिक कार्यक्षमतेची सुविधा उपलब्ध करणाऱ्या देशातील महामार्ग/जलदगती महामार्गांच्या विकासाव्यतिरिक्त, 35 मल्टी मोडल लॉजिस्टिक पार्क  विकसित केले जाणार आहेत. हे एमएमएलपी कार्गोचे  एकत्रीकरण आणि वितरणाची प्रमुख केंद्रे म्हणून काम करतील. 35 एमएमएलपी सह भारतमाला योजनेच्या अंमलबजावणीमुळे देशाची लॉजिस्टिक कार्यक्षमता आणखी वाढेल अशी अपेक्षा आहे. भारतमाला योजनेअंतर्गत महाराष्ट्र आणि ओडिशासह अन्य राज्यांमध्ये मंजूर झालेल्या 35 एमएमएलपी ची राज्यवार यादी, परिशिष्ट I मध्ये जोडण्यात आली आहे.
भारतमाला योजनेअंतर्गत मालवाहतुकीच्या मार्गांच्या जाळ्यावरील 191 चोक पॉइंट्स  निश्चित करण्यात आल्या आहेत. या 191 चोक पॉइंट्स पैकी 56 जागांवर वाहतूक कोंडी दूर करण्यासाठीचे प्रकल्प पूर्ण झाले आहेत, तर 83 जागांवरील वाहतूक कोंडी दूर करण्यासाठीच्या प्रकल्पांचे काम सुरु आहे. वाहतूक कोंडीच्या उर्वरित 52 जागांवरील प्रकल्पांचे काम आर्थिक वर्ष 2024-25 पर्यंत बांधकामासाठी दिले जाईल. महाराष्ट्र आणि ओडिशा राज्यासह देशभरातील वाहतूक कोंडीच्या जागांची सद्यः स्थिती आणि त्यातील सुधारणा याबाबतची माहिती परिशिष्ट II मध्ये जोडण्यात आली आहे.
राष्ट्रीय महामार्ग आणि जलदगती महामार्ग सुरक्षित करण्यासाठीचा कोणताही प्रस्ताव अद्याप मंजूर झालेला नाही.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.
S.Kane/R.AgasheP.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
युवा व्यवहार आणि क्रीडा मंत्रालय
युवा व्यवहार आणि क्रीडा मंत्रालयाने एक भारत श्रेष्ठ भारत या कार्यक्रमाअंतर्गत देशातील ग्रामीण खेळांना प्रोत्साहन दिले : अनुराग ठाकूर
नवी दिल्ली, 15 मार्च 2022
खेलो इंडिया योजनेच्या अनेक उपक्रमांपैकी एक, “ग्रामीण आणि स्थानिक/आदिवासी खेळांना प्रोत्साहन”, हा उपक्रम विशेष करून महाराष्ट्राच्या ग्रामीण भागासह देशातील ग्रामीण क्रीडा उपक्रमांना प्रोत्साहन देण्यासाठी समर्पित आहे. या मंत्रालयाने महाराष्ट्राच्या ग्रामीण भागात मल्लखांब, मिट्टी दंगल , रस्सीखेच इत्यादी स्पर्धात्मक खेळांचे आयोजन करण्यासाठी संबंधित क्रीडा महासंघांना आर्थिक सहाय्य केले आहे. मल्लखांबमध्ये राष्ट्रीय स्तरावर पदक मिळविलेल्या महाराष्ट्रातील 37 खेळाडूंना खेलो इंडिया या योजनेअंतर्गत दर महिना 10,000 रुपये इतकी शिष्यवृत्ती दिली जात आहे. त्यासह,या मंत्रालयाद्वारे एक भारत श्रेष्ठ भारत  या कार्यक्रमाच्या क्रीडा उपक्रमाद्वारे महाराष्ट्र आणि देशाच्या इतर भागांमधील ग्रामीण खेळांना प्रोत्साहन दिले जाते.
'क्रीडा' हा राज्याचा विषय असल्याने, ग्रामीण भागातील प्रतिभावान मुले आणि तरुणांना प्रोत्साहन देण्यासाठी विशेष सुविधा विकसित करण्याची जबाबदारी,प्रामुख्याने संबंधित राज्य/केंद्रशासित प्रदेशाची आहे;जेणेकरून त्यांना राष्ट्रीय/आंतरराष्ट्रीय स्पर्धांमध्ये खेळण्याची आणि राष्ट्राचे प्रतिनिधित्व करण्याची संधी मिळावी.त्यांच्या प्रयत्नांना केंद्र सरकार मदत करत असते. तथापि, या मंत्रालयाच्या खेलो इंडिया योजनेअंतर्गत,महाराष्ट्रात विविध श्रेणीतील 12 क्रीडा पायाभूत सुविधा प्रकल्पांना मंजुरी देण्यात आली आहे, 28 क्रीडा अकादमींना मान्यता देण्यात आली आहे आणि 44 खेलो इंडिया केंद्रे  आणि एक खेलो इंडिया स्टेट सेंटर ऑफ एक्सलन्स मंजूर करण्यात आले आहे. याशिवाय, भारतीय क्रीडा प्राधिकरण  महाराष्ट्र राज्यात 2 नॅशनल सेंटर ऑफ एक्सलन्स , एक स्वदेशी खेळ आणि मार्शल आर्टस् स्कूल  आणि 14 दत्तक आखाडे चालवते. या क्रीडा सुविधांमध्ये प्रशिक्षण दिले जाणारे खेळाडू हे देशातील ग्रामीण, मागास आणि आदिवासी भागांसह समाजातील सर्व घटकांचे आहेत आणि त्यांना योजनांच्या मंजूर निकषांनुसार निवासी आणि अनिवासी या आधारावर नियमित प्रशिक्षण दिले जाते.
युवा व्यवहार आणि क्रीडा मंत्री श्री अनुराग ठाकूर यांनी आज लोकसभेत एका लेखी उत्तरात ही माहिती दिली.N.Chitale/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232
आरोग्य आणि कुटुंब कल्याण मंत्रालय
कोविड -19 ताजी स्थिती
राष्ट्रव्यापी कोविड -19 प्रतिबंधक लसीकरण मोहिमेंतर्गत आतापर्यंत एकूण 208.95 कोटी लसमात्रा देण्यात आल्या आहेत.
गेल्या 24 तासांमध्ये, 38,64,471 इतक्या लसमात्रा देण्यात आल्या आहेत.
भारतातील उपचाराधीन रूग्णांची संख्या सध्याच्या घडीला 1,01,343 इतकी आहे.
उपचाराधीन रूग्णांची आकडेवारी एकूण रूग्णसंख्येच्या 0.23 टक्के इतकी आहे.
रूग्ण बरे होण्याचा दर सध्याच्या घडीला 98.58 टक्के इतका आहे
गेल्या 24 तासांमध्ये, 16,251 रूग्ण कोविडमुक्त झाले आहेत, कोविडमुक्त झालेल्यांची एकूण संख्या 4,36,70,315 इतकी झाली आहे
गेल्या 24 तासांमध्ये, 12,608 नवीन रूग्णांची नोंद झाली आहे.
दैनंदिन पॉझिटिव्हिटी दर सध्याच्या घडीला 3.48 टक्के इतका आहे
साप्ताहिक पॉझिटिव्हिटी दर सध्याच्या घडीला 4.20 टक्के इतका आहे
आतापर्यंत 88.14 कोटी एकूण चाचण्या पार पडल्या आहेत; गेल्या 24 तासांमध्ये, 3,62,020 इतक्या चाचण्या घेण्यात आल्या आहेत.
राष्ट्रपती कार्यालय
राष्ट्रपतींना पाच देशांच्या राजदूतांकडून त्यांची अधिकारपत्रे सुपूर्द
नवी दिल्ली, 16 मार्च 2022
राष्ट्रपती रामनाथ कोविंद यांनी पीपल्स डेमॉक्रॅटिक रिपब्लिक ऑफ अल्जीरिया, रिपब्लिक ऑफ मालावी, कॅनडा, रिपब्लिक ऑफ इंडोनेशिया आणि रशियन फेडरेशन या देशांच्या राजदूत वा उच्चायुक्तांकडून आज, 16 मार्च 2022 रोजी त्यांची अधिकारपत्रे स्वीकारली. राष्ट्रपतींना ज्यांनी आपली अधिकारपत्रे सुपूर्द केली त्यामध्ये
1. पीपल्स डेमॉक्रॅटिक रिपब्लिक ऑफ अल्जीरियाचे राजदूत अँब्डेरहमानी बेंन्गुर्ह
2. रिपब्लिक ऑफ मालावीचे उच्चायुक्त लिओनार्द सेन्झा मेन्गाझी
3. कॅनडाचे उच्चायुक्त कॅमेरान डीन मॅके
4. रिपब्लिक ऑफ इंडोनेशियाच्या राजदूत इना हॅग्नीन्गॅतॅज क्रिस्नमुर्ती
5. रशियन फेडरेशनचे राजदूत देनिस इवाज्येविच एलिपोव्ह
अधिकारपत्रे स्वीकारानंतर राष्ट्रपतींनी या पाचही देशांच्या उच्चायुक्तांशी स्वतंत्रपणे संवाद साधला. त्यांच्या नेमणुकीबद्दल त्यांचे अभिनंदन केले आणि त्यांच्या देशांबरोबर भारताचे चांगले तसेच मैत्रीपूर्ण व बहुआयामी संबध असल्याच्या बाबीवर भर दिला. यातील प्रत्येक देशासोबतचे द्विपक्षीय संबध दृढ करण्यात त्यांना यश मिळावे अशा कामनांसह त्यांच्या कुशलतेच्या तसेच प्रगती आणि समृद्धीच्या शुभेच्छाही राष्ट्रपतींनी त्यांना दिल्या.
या उच्चायुक्तांच्या आणि राजदूतांच्या माध्यमातून राष्ट्रपतींनी त्यांच्या देशांच्या नेतृत्वालाही व्यक्तिगत स्तरावर शुभेच्छा दिल्या. या कार्यक्रमाला उपस्थित असलेल्या राजदूतांनी त्यांच्या देशांचे भारतासोबतचे संबध दृढ करण्याच्या कामाप्रति असलेली आपली बांधिलकी अधोरेखित केली.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
अमेठी इथल्या इंडो-रशियन रायफल संयुक्त प्रकल्पाचे पंतप्रधानांच्या हस्ते राष्ट्रार्पण
नवी दिल्ली, 3 मार्च 2019
पंतप्रधान नरेंद्र मोदी यांनी उत्तर प्रदेशातल्या अमेठी मधल्या कौहारला भेट दिली. कलाश्निकोव्ह असॉल्ट रायफल निर्मितीसाठीच्या रशिया-भारत संयुक्त प्रकल्पाचे त्यांनी राष्ट्रार्पण केले.
अमेठी इथे त्यांनी विविध विकास प्रकल्पांचे लोकार्पण आणि पायाभरणीही केली. या प्रसंगी रशियाचे राष्ट्राध्यक्ष व्लादिमिर पुतीन यांचा विशेष संदेश संरक्षण मंत्री निर्मला सीतारमण यांनी वाचून दाखवला. नवा संयुक्त प्रकल्प जग प्रसिध्द नव्या 200 श्रेणीतल्या कलाश्निकोव्ह असॉल्ट रायफलची निर्मिती करणार असून अखेरीला हे उत्पादन संपूर्णतः स्थानिक होणार आहे.भारतीय संरक्षण-उद्योग क्षेत्राला,राष्ट्रीय सुरक्षा एजन्सीच्या, लहान शस्त्रे क्षेत्रातल्या गरजा ,रशियाच्या अद्ययावत तंत्रज्ञानाच्या आधारे पूर्ण करता येणार आहेत, असे या संदेशात म्हटले आहे.
या भागीदारीसाठी, पंतप्रधानांनी, राष्ट्राध्यक्ष पुतीन यांचे आभार मानले.अमेठीतल्या या कारखान्यातून लाखो रायफलची निर्मिती होईल आणि आमची सुरक्षा दले यामुळे अधिक मजबूत होतील असे पंतप्रधानांनी यावेळी बोलताना सांगितले.
आपल्या जवानांसाठीच्या, आधुनिक रायफलच्या उत्पादनाला विलंब झाल्यामुळे जवानांसाठी हा अन्याय झाला. बुलेटप्रुफ जाकीटसाठी 2009 मधेच आवश्यकता सादर केल्यानंतरही 2014 पर्यंत अशी जाकिटे खरेदी करण्यात आली नव्हती.केंद्र सरकारने आता ही गरज पूर्ण केली आहे असे त्यांनी सांगितले. याआधी, इतर महत्वाच्या शस्त्रास्त्राच्या खरेदीतही असा विलंब होत असे. या संदर्भात त्यांनी राफेल लढाऊ विमानांचा उल्लेख करत,केंद्र सरकारच्या प्रयत्नांमुळे ही विमाने येत्या काही महिन्यात हवाई दलात दाखल होऊ लागतील असे त्यांनी सांगितले.
विकास प्रकल्प कार्यान्वित होण्यात विविध अडथळे आलेल्या, अमेठीतल्या इतर विकास प्रकल्पांचा त्यांनी उल्लेख केला.हे अडथळे आता दूर करण्यात आले आहेत,त्यामुळे हे प्रकल्प आता कार्यान्वित होऊ शकतील आणि जनतेला रोजगार पुरवतील असे पंतप्रधान म्हणाले. अमेठीत, पंतप्रधान आवास योजना,उज्वला योजना,सौभाग्य योजना यासारख्या योजनांचीअंमलबजावणी, स्वच्छतागृहांची बांधणी यामुळे जनतेचे जीवन सुकर होत असल्याचे ते म्हणाले.
केंद्र सरकार,गरिबांचे सक्षमीकरण करत असून त्यांना दारिद्र्यातून बाहेर येण्यासाठी मदत करत आहे.त्याचप्रमाणे शेतकऱ्यांचेही सक्षमीकरण करण्यात येत आहे.यासंदर्भात त्यांनी किसान सन्मान निधीचा उल्लेख केला.या योजने अंतर्गत येत्या दहा वर्षात शेतकऱ्यांपर्यंत 7.5 लाख कोटी रुपये पोहोचणार असल्याची माहिती त्यांनी दिली.
B.Gokhale/N.Chitale/P.Kor
(Visitor Counter : 69
आरोग्य आणि कुटुंब कल्याण मंत्रालय
कोविड -19 ची सद्यस्थिती
राष्ट्रव्यापी लसीकरण मोहिमेअंतर्गत आतापर्यंत एकूण 220.63 कोटी लस मात्रा  देण्यात आल्या आहेत.
गेल्या 24 तासात 7,850 लस मात्रा देण्यात आल्या.
भारतातील उपचाराधीन रुग्णांची संख्या 1,835 आहे.
उपचाराधीन रुग्णांचे प्रमाण 0.01% आहे.
रुग्ण बरे होण्याचा दर सध्या 98.81% आहे.
गेल्या 24 तासात 113 रुग्ण बरे झाले, त्यामुळे बरे झालेल्या एकूण रुग्णसंख्येत वाढ होऊन ती 4,41,51,910 वर पोचली.
गेल्या 24 तासात 126 नवीन रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.75 कोटी चाचण्या करण्यात आल्या. गेल्या 24 तासात 1,15,409 चाचण्या करण्यात आल्या.
पंतप्रधान कार्यालय
नामवंत मेंदूविकारतज्ज्ञ डॉ.अशोक पनगारिया यांच्या मृत्यूबद्दल पंतप्रधानांकडून शोकभावना व्यक्त
नामवंत मेंदूविकारतज्ज्ञ डॉ. अशोक पनगारिया यांच्या मृत्यूबद्दल पंतप्रधान नरेंद्र मोदी यांनी शोकभावना व्यक्त केली आहे.
ट्विटर संदेशात पंतप्रधान म्हणतात, "डॉ.अशोक पनगारिया यांनी एक यशस्वी मेंदूविकारतज्ज्ञ म्हणून कीर्ती संपादन केली होती. वैद्यकीय क्षेत्रात त्यांनी अग्रणी राहून केलेले कार्य, डॉक्टर्स आणि संशोधकांच्या अनेक पिढ्यांना मार्गदर्शक ठरणार आहे. त्यांच्या निधनाने मी अतिशय दुःखी झालो आहे. त्यांच्या कुटुंबीयांच्या आणि मित्रपरिवाराच्या दुःखात मी सहभागी आहे. ॐ शांतिः ।"
पर्यावरण, वन एवं जलवायु परिवर्तन मंत्रालय
गंगेच्या उपनद्यांमध्ये प्रदूषणाला आळा घालण्यासाठी केंद्रीय प्रदूषण नियंत्रण मंडळाचे अधिक कठोर निरीक्षण
नवी दिल्ली, 9 जुलै 2020
केंद्रीय पर्यावरण मंत्री प्रकाश जावडेकर आणि केंद्रीय जलशक्ती मंत्री गजेंद्रसिंग शेखावत यांच्या उपस्थितीमध्ये आज नवी दिल्लीत आंतर-मंत्रालयीन बैठक झाली. या बैठकीला उभय मंत्रालयातील वरिष्ठ अधिकारी उपस्थित होते.
या बैठकीमध्ये पर्यावरण, वन तसेच केंद्रीय जल आयोग, राष्ट्रीय जल विकास यंत्रणा आणि प्रधानमंत्री कृषी सिंचन योजना याविषयांशी संबंधित प्रलंबित प्रकरणांवर चर्चा करण्यात आली.
गंगा प्रदूषित होवू नये म्हणून गंगा आणि तिच्या प्रमुख उपनद्यांमध्ये प्रदूषण नियंत्रण यंत्रणा बळकट करण्यासंबंधी केंद्रीय प्रदूषण नियंत्रण मंडळाला जलशक्ती मंत्र्यांनी सूचित केले. गंगेच्या उपनद्यांमुळे होणा-या गंगाजल प्रदूषणाला आळा घालण्यासाठी खूप प्रदूषण करणाऱ्या उद्योगांची नियमित तपासणी करण्यात येते. त्याचप्रमाणे स्वच्छ गंगा राष्ट्रीय मोहिम यशस्वी करण्यावर भर देण्यासाठी गंगेतल्या पाण्याच्या गुणवत्तेचे नियमित परीक्षण करण्याची गरज असल्याचे यावेळी सांगितले. यासाठी योग्य यंत्रणा विकसित करण्यावर या बैठकीत सहमती दर्शवण्यात आली.
केंद्रीय पर्यावरण मंत्री प्रकाश जावडेकर यांनी दोन्ही मंत्रालयाच्या अधिकारी वर्गाला, राष्ट्रीय महत्वाच्या प्रकल्पांसाठी एकत्र येवून, एकमेकांच्या सहकार्याने वेगाने काम पूर्ण करण्याचे आवाहन केले. तसेच गंगेच्या पाण्याच्या गुणवत्तेचे नियमित परीक्षण करण्यासाठी संस्थात्मक यंत्रणा विकसित करण्यासाठी आवश्यक कार्यवाही करण्याचे निर्देश दिले. या बैठकीमध्ये जावडेकर म्हणाले, पर्यावरण, वन आणि हवामान परिवर्तन मंत्रालयाने व्याघ्र प्रकल्प आणि हत्ती प्रकल्पाच्या धर्तीवरच गंगेमधल्या डॉल्फिन संवर्धनासाठी विशेष कार्यक्रमाला तत्वतः मान्यता दिली आहे.M.Chopade/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
कार्मिक, सार्वजनिक तक्रार आणि निवृत्ती वेतन मंत्रालय
जागरुकता आणि चिंता न करणे हीच कोविड-19 विरुद्धच्या लढाईची गुरुकिल्ली : डॉ. जितेंद्र सिंह
कोविड-19 रुग्णांसाठी भारतातील पहिली स्वदेशी, प्रभावी, वायरलेस शरीरक्रियात्मक  मापदंड निरीक्षण प्रणाली, कोविड बिप  सुरु
केंद्रीय ईशान्य प्रदेश विकास  आणि पंतप्रधान कार्यालयातील राज्यमंत्री डॉ. जितेंद्र सिंह यांनी आज नवी दिल्ली येथे सांगितले की, जागरूकता आणि चिंता न करणे हीच कोविड-19 विरुद्धच्या लढाईतील गुरुकिल्ली आहे. आयआयटी हैदराबाद आणि अणु उर्जा विभाग यांच्या सहकार्याने ईएसआयसी वैद्यकीय महाविद्यालय हैदराबाद यांनी विकसित केलेली कोविड-19 रुग्णांसाठी भारतातील पहिली स्वदेशी, प्रभावी, वायरलेस शरीरक्रियात्मक  मापदंड निरीक्षण प्रणाली, कोविड बिप  सुरु करताना त्यांनी, प्रभावीपणे आणि जवळपास दोन महिन्यांपासून सुरु असलेल्या लॉकडाउननंतर आता अनलॉकची प्रक्रिया टप्प्याटप्प्याने सुरू झाल्याने या साथीच्या रोगाचा प्रभावीपणे सामना करण्यासाठी प्रतिबंध आणि जनजागृतीच्या महत्वावर भर दिला.
आयआयटी हैदराबाद, ईसीआयएल, हैदराबाद आणि टीआयएफआर, हैदराबाद सारख्या नामांकित संस्थांच्या सहकार्याने सध्याच्या कोविड-19 संकटाच्या काळात विमाधारक व्यक्तींच्या कल्याणासाठी, आपल्या साधनांच्या यादीत आणखी एक नवीन उपक्रम राबविल्याबद्दल ईएसआयसी वैद्यकीय महाविद्यालय हैदराबाद यांच्या प्रयत्नांचे कौतुक करताना सिंह म्हणाले की, कोविड बिप, हे भारतातील नामांकित संस्था आपापसातील सहकार्याने कमी खर्चात देशाला भेडसावणाऱ्या बहुतेक आव्हानांवर तोडगा काढून त्यायोगे देशाला खर्या अर्थाने आत्मनिर्भर कसे करता येईल याचे एक उत्तम उदाहरण आहे. सिंह यांनी असेही सांगितले की, कोविड बिप, हे मूळ कोविड साठी एक प्रभावी औषध म्हणून उदयास येईल, एक अशी महामारी, जी सध्या संपूर्ण जगाला भेडसावत आहे.
कोविड बिपच्या नवीन प्ररुपात खालील गोष्टींचा समावेश केला आहे:
a. एनआयबीपी निरीक्षण: कोविड-19 मध्ये बाधित वृद्ध व्यक्तींच्या मृत्यूचे प्रमाण अधिक आहे. म्हणूनच, यासंदर्भात एनआयबीपीचे निरीक्षण आवश्यक आहे.
b. ईसीजी निरीक्षण: प्रोफेलेक्सिस म्हणून वापरली जाणारी औषधे आणि / किंवा हायड्रॉक्सीक्लोरोक्वीन आणि अझिथ्रोमाइसिन इत्यादी सारख्या उपचारांचा हृदयावर परिणाम होतो आणि म्हणूनच या संदर्भात ईसीजी निरीक्षण अत्यावश्यक आहे.
c. श्वसन वेग: बायो इम्पेडन्स पद्धतीने गणना केली जाते.
कोविड बीईपीमुळे प्रसाराचा धोका कमी होईल तसेच पीपीई सारख्या संसाधनांची बचत होईल.
डॉ. सिंह यांनी आरोग्याशी संबंधित अनेक समस्यांचे निराकरण शोधण्यासाठी ईसीआयएल अंतर्गत येणाऱ्या अणुउर्जा विभागाच्या कामकाजाचे कौतुक केले. लोकांच्या आकलनशक्तीच्या उलट, मानवजातीच्या अधिक कल्याणसाठी अणू उर्जेच्या परोपकारी वापरास चालना देण्यासाठी अणु उर्जा विभाग सक्रियपणे कार्यरत आहे. वीज निर्मितीचे क्षेत्र असो, कृषी उत्पन्न वाढवणे, अन्नधान्य संवर्धन किंवा मग प्रशासन असो, अणुउर्जा विभाग मुंबईतील टीएमसी या नावाने प्रख्यात कर्करोग शास्त्र केंद्र, देशाला जेव्हा केव्हा आवश्यकता भासली आहे तेव्हा ते देशासाठी खंबीरपणे उभे राहिले आहे.
कोविड बिपचा विकास हे त्याच दिशेने एक पाऊल आहे. डॉ. सिंह यांच्या अगोदर गृह राज्यमंत्री जी. किशन रेड्डी, अणुऊर्जा विभागाचे सचिव के.एन. व्यास, ईएसआयसी वैद्यकीय महाविद्यालय हैदराबाद यांचे अधिष्ठाता प्रा. श्रीनिवास, ईसीआयएल, हैदराबादचे अध्यक्ष आणि व्यवस्थापकीय संचालक रीअर अॅडमिरल संजय चौबे  यांनी देखील बोलताना, सध्याच्या परिस्थितीत अशा प्रकारच्या शोधांचे महत्व अधोरेखित केले.
B.Gokhale/ S.Mhatre/P.Kor
भारतीय स्पर्धा आयोग
जिओ प्लॅटफॉर्म लिमिटेडचे 7.73 टक्के समभाग भांडवल अधिग्रहणासाठी स्पर्धा आयोगाची गुगल आंतरराष्ट्रीय एलएलसीला मान्यता
नवी दिल्ली, 12 नोव्हेंबर 2020
सीसीआय म्हणजेच भारतीय स्पर्धा आयोगाने स्पर्धा कायदा, 2002 च्या 31  कलमाअंतर्गत जिओ प्लॅटफॉर्म लिमिटेडचे 7.73 टक्के समभाग भांडवल अधिग्रहणासाठी गुगल आंतरराष्ट्रीय एलएलसीला  मान्यता दिली आहे.
जीआयएल ही गुगलच्या मालकीची सहाय्यक कंपनी असून गुगल एलएलसी ही डेलावेअर लिमिटेडचे दायित्व असलेली कंपनी आहे. तसेच या कंपनीची संपूर्ण मालकी अल्फाबेट या उपकंपनीकडे आहे. जीआयएल ही एक होल्डिंग कंपनी असून कोणत्याही प्रकारचे उत्पादन अथवा सेवेची निर्मिती करीत नाही तसचे मालकी अथवा संचालनही करीत नाही.
जेपीएल ही रिलायन्स उद्योग मर्यादित समुहाची सहाय्यक कंपनी आहे. या कंपनीचे बहुतांश भाग भांडवल जीपीएलमध्ये आहे. जेपीएलने आपलया सहाय्यक कंपन्यांसह प्रामुख्याने वायरलेस, होम ब्रॉडबँड आणि एटंरप्राइस ब्रॉडबँड, दूरसंचार सेवा, मोबाइल अॅप्लिकेशन्स, आणि इतर विविध डिजिटल सुविधा, ई-कॉमर्ससाठी बॅक-एंड टेक्नॉलॉजी, त्याचबरोरब विविध सॉफ्टवेअर आणि तंत्रज्ञानविषयक सेवा देत आहे.
स्पर्धा आयोगाने या अधिग्रहणासंबंधी दिलेल्या आदेशाचे अनुसरण करण्यात येईल.G.Chippalkatti/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 98.67 कोटी मात्रां टप्पा केला पार
गेल्या 24 तासात 87 लाख मात्रांचे लसीकरण
रुग्ण बरे होण्याचा दर सध्या 98.14%, मार्च 2020 पासूनचा सर्वोच्च दर
गेल्या 24 तासात 13,058 नव्या कोरोना रुग्णांची नोंद.
उपचाराधीन रुग्णांची संख्या  मार्च 2020 पासून सर्वात कमी
साप्ताहिक पॉझिटिव्हिटी दर  गेल्या 116 दिवसांपासून 3% पेक्षा कमी
गेल्या 24 तासात 87,41,160 मात्रांचे कोविड-19 प्रतिबंधक लसीकरण झाल्याने भारताने 98.67  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 97,44,653 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,76,000
|
|
2nd Dose
|
|
90,91,443
|
|
FLWs
|
|
1st Dose
|
|
1,83,62,479
|
|
2nd Dose
|
|
1,55,61,415
|
|
Age Group 18-44 years
|
|
1st Dose
|
|
39,58,41,135
|
|
2nd Dose
|
|
11,40,66,397
|
|
Age Group 45-59 years
|
|
1st Dose
|
|
16,84,48,531
|
|
2nd Dose
|
|
8,71,46,650
|
|
Over 60 years
|
|
1st Dose
|
|
10,60,88,795
|
|
2nd Dose
|
|
6,17,86,566
|
|
Total
|
|
98,67,69,411
गेल्या 24 तासांत 19,470 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,34,58,801 झाली आहे.
परिणामी, भारतात रुग्ण बरे होण्याचा दर 98.14% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 114 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 13,058 नव्या कोरोना रुग्णांची नोंद झाली. गेल्या 231 दिवसातली ही सर्वात कमी रुग्णसंख्या आहे.
देशातील उपचाराधीन रुग्णांची संख्या 2 लाखांपेक्षा कमी झाली असून सध्या ती 1,83,118 आहे, जी मार्च 2020 पासून सर्वात कमी रुग्णसंख्या आहे. देशातील आतापर्यंतच्या एकूण बाधित रुग्णसंख्येच्या ती 0.54 % आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,81,314 चाचण्या करण्यात आल्या. भारताने आतापर्यंत एकूण 59.31  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.36% असून गेल्या 116 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.11% असून गेले सलग 50 दिवस हा दर 3 % पेक्षा कमी आहे आणि गेले सलग 133 दिवस हा दर 5% पेक्षा कमी आहे.
युवा व्यवहार आणि क्रीडा मंत्रालय
टोक्यो ऑलिंपिकचे विजेते करणार शाळांना भेटी देण्याच्या आगळ्यावेगळ्या उपक्रमाचा प्रारंभ; नीरज चोप्रा चार डिसेंबरला अहमदाबादच्या संस्कारधाम शाळेला भेट देणार
नवी दिल्ली, 1 डिसेंबर 2021
या वर्षाच्या सुरुवातीला पंतप्रधान नरेंद्र मोदी यांनी आजादी का अमृतमहोत्सवाच्या वेळी केलेल्या आवाहनाला प्रतिसाद देत आपले ऑलिंपिक आणि पॅरालिंपिक पदक विजेते शालेय विद्यार्थ्यांची भेट घेण्याच्या आगळ्या वेगळ्या उपक्रमाचा प्रारंभ करणार आहेत. भावी विजेते घडवण्यासाठी संतुलित आहार, तंदुरुस्ती आणि खेळ या महत्त्वाच्या विषयावर विद्यार्थ्यांशी संवाद साधण्यासाठी ते या उपक्रमात सहभागी होणार आहेत. देशाच्या प्रत्येक घरातल्या प्रत्येकाच्या ओठावर ज्याचे नाव आहे तो टोक्यो ऑलिंपिकमधला सुवर्णपदक विजेता नीरज चोप्रा या उपक्रमाची सुरुवात करणार आहे.
गुजरातमधील अहमदाबाद शहरातील संस्कारधाम या शाळेला तो 4 डिसेंबर 1 रोजी भेट देणार आहे आणि तेथील विद्यार्थ्यांशी संवाद साधणार आहे. त्याच्या या भेटीची आणि विद्यार्थ्यांशी होणाऱ्या संवादाची घोषणा केंद्रीय युवक व्यवहार आणि क्रीडामंत्री अनुराग ठाकूर यांनी ट्वीटरवरून केली. त्यांनी लिहिले आहे, "पंतप्रधान श्री नरेंद्र मोदी यांनी आपल्या ऑलिंपिकपटूंना शाळांना भेट देण्याचे आणि संतुलित आहार, तंदुरुस्ती, खेळ आणि इतर अनेक गोष्टींच्या महत्त्वाबाबत विद्यार्थ्यांशी संवाद साधण्याचे आवाहन केले होते. हा उपक्रम सुरू करण्यासाठी नीरज चोप्रा अहमदाबादमधील संस्कारधाम शाळेला 4 डिसेंबर रोजी भेट देणार आहे.”
M.Chopade/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
आरोग्य आणि कुटुंब कल्याण मंत्रालय
परदेशात तयार झालेल्या व आपत्कालीन स्थितीत मर्यादित वापरासाठी अन्य देशांची मंजुरी मिळालेल्या कोविड-19 लसींना तातडीने परवानगी देण्याच्या प्रक्रियेला केंद्र सरकारने दिला वेग, जेणेकरून देशांतर्गत वापरासाठी विविध लसी उपलब्ध होऊन लसीकरणाचा वेग व व्याप्ती वाढेल
नवी दिल्ली, 13 एप्रिल 2021
कोविड-19 साथीचा जोमाने प्रतिकार करण्यासाठी भारत एक सर्वंकष दृष्टिकोन ठेवून वाटचाल करीत आहे. या संदर्भात, मे-2020 मध्ये भारताने लसींच्या निर्मितीसाठी संशोधन व विकास करण्याकरिता प्रधान वैज्ञानिक सल्लागारांच्या अध्यक्षतेखाली एका कृतिदलाची स्थापना केली. तर ऑगस्ट-2020 मध्ये नीती आयोगाच्या सदस्यांच्या अध्यक्षतेखाली लसीकरण कार्यक्रम सुरु करण्यात मदत करण्यासाठी तज्ज्ञ गटाची स्थापना केली. या रणनीतीमुळे, देशांतर्गत लसीकरणासाठी 'भारतात तयार झालेल्या' - मेड इन इंडिया अशा दोन लसी उपलब्ध असणारा भारत हा पहिला देश ठरला.
कोविडची साथ आटोक्यात आणण्यासाठी लसीकरण हा एक महत्त्वाचा स्तंभ आहे. केंद्र सरकारने या साथीच्या व्यवस्थापनासाठी आखलेल्या रणनीतीचा तो एक महत्त्वाचा भाग आहे. सध्या, राष्ट्रीय नियामक  यांनी आपत्कालीन परिस्थितीत मर्यादित वापर करण्यासाठी भारत बायोटेकच्या कोव्हॅक्सिन आणि सिरम इन्स्टिट्यूटच्या कोव्हीशिल्ड या लसींना मंजुरी मिळालेली आहे.
नीती आयोगाचे  सदस्य डॉ.व्ही.के.पॉल यांच्या अध्यक्षतेखाली, कोविड-19 प्रतिबंधक लसीकरणासाठी स्थापन झालेल्या राष्ट्रीय तज्ज्ञ गटाची  तेविसावी बैठक 11 एप्रिल 2021 रोजी पार पडली. देशात लसीकरणाचा वेग व व्याप्ती वाढविण्यासाठी विविध लसी  उपलब्ध करून देण्याविषयी या बैठकीत चर्चा झाली.
परदेशात विकसित व निर्मित झालेल्या ज्या कोरोना प्रतिबंधक लसींना मर्यादित वापरासाठी, USFDA, EMA, UK MHRA, PMDA Japan यांच्याकडून तातडीची परवानगी मिळालेली आहे, किंवा ज्या लसी जागतिक आरोग्य संघटनेच्या आपत्कालीन वापराविषयीच्या सूचीमध्ये समाविष्ट आहेत, त्यांना भारतातही आपत्कालीन परिस्थितीत वापर करण्याची परवानगी देण्यात यावी, अशी शिफारस सर्वांगीण विचारविनिमय करून NEGVAC ने केली. मात्र, अशा लसींनी मंजुरीनंतर समांतरपणे, 'नवीन औषधे आणि क्लिनिकल चाचण्या नियम, 2019' यानुसार चाचण्या केल्या पाहिजेत.
याशिवाय, अशा परदेशी लसींच्या पहिल्या शंभर लाभार्थ्यांचे सात दिवस परीक्षण केले गेले पाहिजे, व त्यातून सुरक्षितता पडताळून पाहून मगच देशात लसीकरणासाठी ती उपलब्ध करून दिली गेली पाहिजे.
केंद्र सरकारने आवश्यक तो ऊहापोह करून NEGVAC च्या शिफारशी स्वीकारल्या आहेत. या निर्णयामुळे, अशा परदेशी लसी भारतात झटपट उपलब्ध होऊ शकतील. तसेच लसीविषयक विविध घटकांच्या आयातीला चालना मिळून देशांतर्गत क्षमतेचा उचित विकास होऊ शकेल. परिणामी देशांतर्गत स्तरावर लसींची एकूण निर्मिती व उपलब्धता यात वाढ होईल.
Jaydevi PS/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 311